Saint Louis’n katedraali

Saint Louis’n katedraali (arab. كاتدرائية القديس لويس بقرطاج‎, Kātidrā’iyyat al-qiddīs Lūys bi-Qarṭāj, ransk. La cathédrale Saint-Louis de Carthage) on vuonna 1890 valmistunut entinen roomalaiskatolinen katedraali Karthagossa Tunisiassa. Se ei ole enää jumalanpalveluskäytössä, mutta siellä pidetään musiikkikonsertteja. Konserttisalina sen nimi on L’Acropolium (arab. الأكروبليوم‎, al-’Akrūbulyūm). Katedraalin arkkitehtuuri on omaperäinen yhdistelmä maurien, gotiikan ja bysantin tyylejä. Se oli omistettu ranskalaiselle kuninkaalle Ludvig IX Pyhälle, joka sai surmansa Karthagon rannalla vuonna 1270 kahdeksannen ristiretken aikana. Lähteet Aiheesta muualla Kuvia tai muita tiedostoja aiheesta Saint Louis’n katedraali Wikimedia Commonsissa